Baħar iċ-Ċagħaq

Baħar iċ-Ċagħaq huwa raħal urban f'Malta bejn il-limit tal-Madliena, Magħtab, Għargħur and Pembroke . Iż-żona tinsab fil-bokka tal-itwal wied tal-gżira msejjaħ Wied il-Kbir. Għalkemm l-isem Baħar iċ-Ċagħaq bil-Malti jista' jiġi tradott għal 'sea of pebbles' bl-Ingliż, ismu dejjem jintuża bil-Malti. Għandu popolazzjoni ta' madwar 1,250 ruħ.

 Storja u faċilitajiet 
Baħar iċ-Ċagħaq huwa msemmi għal medda twila ta’ kosta bil-blat ikkaratterizzata minn numru kbir ta’ ċagħaq u blat li jaqta’. Iż-żona kienet użata bħala sit tal-kampeġġ mill-forzi Brittaniċi matul il-perjodu kolonjali Brittaniku tal-gżejjer.

Fir-reġjun jinstabu żewġ kappelli ta’ seklu, li waħda minnhom hija abbandunata. Fir-raħal jinstabu wkoll knisja parrokkjali ċentrali moderna u dar tal-irtiri Franġiskani. Faċċata ta’ Baħar iċ-Ċagħaq hemm ċentru ta’ divertiment marittimu li joffri wkoll spettaklu tad-delfini. Baħar iċ-Ċagħaq għandu wkoll numru żgħir ta’ bars u ristoranti u scout campsite. 

Għal ħafna mill-aħħar tas-seklu 20, ir-raħal kien dar għal-Kumpless White Rocks. Madankollu, sal-bidu tas-seklu 21, kienet waqgħet fl-użu u ma baqgħetx tintuża. Proposta biex il-kumpless jinbidel f’kumpless sportiv tħabbret mill-gvern Malti fl-2010, iżda ftit li xejn kien sar progress sal-2025. Madanakollu, f'Novembru tas-sena 2025, il-Gvern wiegħed li s-sit ma jiġix żviluppat, iżda li minflok isir park nazzjonali. 

Meta twaqqfu l-kunsilli lokali, il-gvern ċentrali ddeċieda li r-raħal għandu jkun parti mill-kunsill lokali tan-Naxxar. Madankollu, id-distrett parrokkjali tal-belt jaqa' taħt il-kunsill lokali ġar tal-Għargħur. Matul il-bidu tas-seklu 21, l-iżvilupp tal-art ittriplika u l-Maltin qed ikomplu jixtru u jiżviluppaw propjetajiet fiż-żona.

 Il-mera tal-ħoss ta’ Malta 

L-unika mera tal-ħoss li nbniet barra mir-Renju Unit hija ħdejn Baħar iċ-Ċagħaq fil-Magħtab. Dawn il-binjiet kienu sistemi tar-radar ta’ twissija bikrija mibnija qabel it-Tieni Gwerra Dinjija.

 Trasport 
Baħar iċ-Ċagħaq jinsab fi Triq il-Kosta, Triq tal-Madliena u Triq Sant' Andrija. 

Ir-raħal huwa moqdi minn tliet linji tal-karozzi tal-linja li jgħaqqduh mal-Belt Valletta, Tas-Sliema u Buġibba.

 Referenzi 

Kategorija:Bliet ta' Malta